Правилник за реда, начина и условията за отпускане на еднократна финансова помощ, на  нуждаещи се граждани от община Земен

 I. ОБЩИ ПОЛОЖЕНИЯ
Чл.1. Настоящият правилник регламентира реда, начина и условията за  отпускане на еднократна  финансова помощ на физически лица с постоянен и настоящ адрес  на територията на община Земен, след съгласуване с Кмета или кметски наместник на населеното място.

Чл.2.(1) Подпомагането по реда на тази Правилник се осъществява по предложение на ПК по Финанси и бюджет след обсъждане на подадените молби или заявления от жители на общината.

Чл.3 Еднократната безвъзмездна финансова помощ се отпуска след решение на Общински съвет –Земен.
Чл.4.  Помощите се предоставят еднократно в рамките на бюджетната година.

Чл.5. Помощите се отпускат след подаване на писмено заявление по образец до Кмета на Община Земен.

Чл.6. Общата сума, предвидена за отпускане на помощи по реда на този правилник, се одобрява от Общински съвет - Земен при приемането на годишния бюджет на Община Земен или неговата актуализация.

II. ОБХВАТ НА ПРАВИЛНИКА И ФОРМИ НА ПОДПОМАГАНЕ
Раздел Първи
Подпомагане с финансови средства за новородено
Чл.7.(1) Еднократна финансова помощ се отпуска за новородено/осиновено дете в семейството до трето поредно дете на родител/настойник. Ограниченията не се отнасят за трето поредно раждане на близнаци, тризнаци и т.н.

(2) Размерът на еднократната финансова помощ се определя както следва:

1. Родител/настойник със завършено средно образование - 250,00 (двеста и петдесет) лева;

2. Родител/настойник със завършено висше образование – сума в размер на 300,00 (триста лева) лева.

(3) При раждане на близнаци, еднократната финансова помощ се изплаща за всяко дете близнак.

Чл.8. Условия за отпускане на еднократна финансова помощ за новородено/осиновено дете.

1. Новороденото дете следва да е  регистрирано по  постоянен  адрес на територията на Община Земен към момента на подаване на заявлението. Родителят/настойникът да е с регистриран  по постоянен  адрес на територията на Община Земен повече от една година, към датата на раждане на детето.

2. Родителят/настойникът на новороденото дете следва да има навършени осемнадесет години към датата на раждане на детето.

3. Родителите да не са оставили за отглеждане в специализирана институция новороденото дете и да не са с отнети родителските права, посредством влязло в сила съдебно решение.

4. Родителите на новороденото дете следва да нямат изискуеми задължения към Община Земен към момента на подаване на заявлението за отпускане на еднократна финансовата помощ.

Чл.9.(1) Заявлението за Кандидатстване за отпускане на еднократна финансова помощ за новородено/осиновено дете (Приложение №1) се подава от родител/настойник на новороденото/осиновено дете в срок до 6 (шест) месеца, считано от датата на раждане на детето, или влизането в сила на съдебното решение, с което е допуснато пълно осиновяване. За родените или осиновените в чужбина – до една година от датата на раждането или влизането в сила на съдебното решение, с което е допуснато пълно осиновяване. След изтичане на този срок еднократна помощ не се изплаща.

(2) При подаване на заявлението (Приложение №1), се представят следните документи:

1. Лична карта на родителя/настойника пред длъжностните лица с цел легитимиране на заявителя;

2. Копие от удостоверение за раждане на детето;

3. Копие от диплома за завършено образование на родител/настойник;

4. Удостоверение от отдел „Закрила на детето“ към ДСП, удостоверяващо, че родителите на роденото или осиновеното дете не са го оставили за отглеждане в социално заведение и не са с отнети родителски права;

5. Влязло в сила съдебно решение, с което е допуснато пълно осиновяване - ако е приложимо;

6. Копие от влязло в сила решение на съда за упражняване на родителските права от единия от родителите при развод - ако е приложимо;

7. Банкова сметка на заявителя.

(3) Заявлението се подава в Центъра за  административно обслужване  в Община Земен, гр. Земен,  ул. «Земенски манастир» № 20.
Чл.10.(1) Еднократна финансова помощ за подпомагане на лица с доказани  здравословни проблеми, случаи на смърт на самотни хора (самотно живеещи след доказване на липса на роднини по права линия до втора степен на родство), сираци и други извънредни случаи:

(2) Размерът на еднократната финансова помощ се определя както следва:

1. За подпомагане на лица с доказани здравословни проблеми размерът на предоставената еднократна финансова  помощ  е до 500,00 (петстотин) лева;

2. При смърт на самотни хора, сираци и други извънредни случаи, размерът на предоставената еднократна финансова помощ  е до 200,00 (двеста) лева.

(3) Условия за отпускане на еднократна финансова помощ по чл. 10.

1. Лицата, подали заявление, следва да имат адресна регистрация по постоянен и настоящ адрес на територията на Община Земен повече от три години към датата на подаване на заявлението.

2. Данъчнозадължените лица, с изключение на наемателите (същите представят актуален договор за наем), да нямат задължения към Община Земен, към датата на подаване на заявлението.

3. Обитаваното жилище да е единствено за семейството, за него има документ за собственост и да не е източник на допълнителни доходи.

4. Заявителите да не са регистрирани като търговци по смисъла на Търговския закон или земеделски стопанин, да не са собственици на капитал на търговско дружество и т.н.

5. Заявителите да не притежават движима и недвижима собственост, която да бъде източник на допълнителни доходи.

6. Заявителите да нямат сключени договори за предоставяне на собственост срещу задължение за издръжка и/или гледане.

7. Заявителите да не са прехвърляли имоти и/или идеални части от тях, чрез покупко-продажба или дарение през последните 5 (пет) години към датата на подаване заявлението.

Чл.11.(1) Кандидатстване за отпускане на еднократна финансова помощ за подпомагане  на лица с доказани здравословни проблеми, сираци и други извънредни случаи:

(2)  Подаване на заявление по образец (Приложение №2)

(3) При подаване на заявлението (Приложение №2) се представят следните документи:

1. Служебна бележка/удостоверение за дохода на лицето/семейството за работещите за последните 6 (шест) месеца към датата на подаване на заявленията;

2. За безработните лица – регистрация в Дирекция „Бюро по труда“;
3. Удостоверение за декларирани данни за движима и недвижима собственост на лицето,  съпруга или лицето, с което живее на семейни начала – служебно;

5. Актуална епикриза и медицинска документация, издадени до 3 (три) месеца от датата на подаване на заявлението;

6. Банкова сметка на заявителя.

(4) Заявлението се подава в Центъра за  административно обслужване град Земен,ул. „Земенски манастир“ № 20.

Раздел Втори
Подпомагане с финансови средства на ученици
Чл.12.(1) Еднократна финансова помощ за задоволяване на инцидентно, непредвидимо и извънредно възникнали образователни проблеми на лицата се предоставя за: 

· закупуване на учебници, учебни помагала на деца от многодетни и социално слаби семейства за началото на учебната година в СУ „Св.св. Кирил и Методий” гр. Земен;

-  абитуриенти от многодетни и социално слаби семейства, отглеждани от един родител, завършващи СУ „Св. св .Кирил и Методий” гр. Земен;

-  Деца  с 50% и над 50% на сто вид и степен на увреждане или степен на трайно намалена работоспособност.
(2) Деца с високи постижения от национални и международни състезания – по предложение на Директора на учебното заведение.

Чл.13.  Еднократната  финансова помощ е в размер на 200,00/двеста/лева.
Чл.14.(1) Условия за отпускане на еднократната финансова помощ:
(2) Помощта се отпуска, ако заявителят отговаря на условието: средният доход на член от семейството за последните 6 (шест) месеца към датата на подаване на заявлението да не надвишава минималната работна заплата (МРЗ) за страната.

(3) Помощи за деца и лица с увреждания се отпускат срещу представен документ от ТЕЛК и/или НЕЛК.

(4) Документ удостоверяващ завършването на средното образование, предоставен от учебното заведение.

(5) Лицата, кандидатстващи за помощ, е необходимо да отговарят на следните задължителни условия:

1. С адресна регистрация по постоянен и настоящ адрес на територията на Община Земен повече от 3 (три)  години към датата на подаване на заявлението.

2. Данъчнозадължените лица на адреса, с изключение на наемателите (същите представят актуален договор за наем), да нямат задължения към Община  Земен към датата на подаване на заявлението.

3. Обитаваното жилище да е единствено за семейството, за него да има документ за собственост и да не е източник на допълнителни доходи.

4. Да не са регистрирани като търговци по смисъла на Търговския закон или земеделски стопани, да не са собственици на капитал на търговско дружество и т.н.

5. Да не притежават движима и недвижима собственост, която да бъде източник на допълнителни доходи.

6. Да нямат сключени договори за предоставяне на собственост срещу задължение за издръжка и/или гледане.

7. Да не са прехвърляли имоти и/или идеални части от тях чрез покупко-продажба или дарение през последните пет години към датата на подаване заявлението.

Чл.15. (1) Кандидатстване за отпускане на еднократна финансова помощ:

(2) Подаване на заявление по образец (Приложение №2)
(3) При подаване на заявлението (Приложение №2) се предоставят следните документи:

1. Служебна бележка/удостоверение за дохода на лицето/семейството на  работещите за последните 6 (шест) месеца към датата на подаване на заявлението;

2. Актуален документ от  ТЕЛК и/или НЕЛК;

3. За безработните лица – регистрация в Дирекция „Бюро по труда“;
4. Документ/служебна бележка удостоверяващ завършването на средното образование.

(4) Заявлението по образец (Приложение №2) за отпускане на финансова помощ  се подава в Центъра за  административно обслужване град Земен,ул. „Земенски манастир“ № 20.

Раздел Трети
Ред за отпускане и изразходване на средства
Чл.16. Помощите се отпускат след подаване на писмено заявление (по образец) до Кмета на Община Земен. Заявлението се завежда в деловодната система на Общината.

Чл.17. В заявлението се описват обстоятелствата, поради които се иска съответната помощ и се прилагат необходимите изискуеми документи.

Чл.18. (1)  Молбите се разглеждат на заседание на ПК по Бюджет и финанси и след като кандидатът отговаря на изискванията на настоящия правилник, комисията внася становище /ДЗ/ на заседание на Общински съвет – Земен за взимане на решение за отпускане или отказ на помощта. 

(2) Въз основа на решението на Общинския съвет, Кметът на Общината издава заповед за изплащане на определената сума. 

(3).Председателят на Общински съвет – Земен уведомява кандидатите за взетите решения. 
(4).Лицето, на което е отпусната помощта, получава същата на  касата на Общината или по банков път, лично  или чрез упълномощено лице. 

Чл.19.  Когато към подаденото заявление липсват някои от изискуемите документи съгласно  този правилник, лицето се уведомява писмено. В случай, че в 7-дневен срок от получаването на уведомлението лицето не предостави липсващите документи, комисията излиза със становище за отказ за отпускане на еднократната финансова помощ.В хода на своята работа комисията извършва служебна проверка в общината и при необходимост се изисква информация от териториалните структури на Национална агенция за приходите, Дирекция „Бюро по труда“, Дирекция „Социално подпомагане“ и др.

Чл.20. В срок до 30 работни дни, считано от влизане в сила на решението на Общински съвет – Земен за предоставяне на еднократна финансова помощ, заявителят получава определената сума по банков път, лично или чрез пълномощник.

III. ДОПЪЛНИТЕЛНИ УСЛОВИЯ
Чл.21. При доказана злоупотреба на лица получили безплатна финансова помощ, се отнема правото по този правилник за 3 (три) години (без да се счита годината на нарушението).

Чл.22. Лицата, декларирали неверни данни, губят правото си да получават помощи по реда на този правилник за следващите три бюджетни години.

Чл.23. На лица, които не отговарят на посочените в правилника условия за отпускането на еднократна финансова помощ, такава се отпуска само след решение на Общински съвет - Земен при изключително трудна за заявителя житейска ситуация, при която е невъзможно той сам, чрез труда си или чрез притежаваното от него имущество да посрещне съответната конкретна нужда.

Чл.24. По реда на този правилник не се отпуска еднократна финансова помощ, когато се касае за:

1. Погасяване на комунални-битови задължения, банкови задължения, задължения към кредитни институции и др.;

2. Погасяване на задължения за данъци, такси и вноски към осигурителните и здравни фондове;

3. Погасяване на задължения за текущи ремонти, наеми и др.;

4. При обявено бедствено положение на територията на община Земен.

Чл.25. Не подлежи на подпомагане по този правилник за срок от 3 (три) години лице, което има влязло в сила неплатено наказателно постановление, издадено от Община Земен.

IV. ЗАКЛЮЧИТЕЛНИ РАЗПОРЕДБИ
1. Правилникът за реда, начина и условията за отпускане на еднократни финансови помощи влиза в сила от датата на приемането му и може да бъде променян по реда на приемането му.

2. Настоящият Правилник отменя досега действащия Правилник за реда и начина за отпускане на финансови и материални помощи от Община Земен.
3. Този Правилник е приет на основание чл. 21, ал.2 от ЗМСМА с решение  № 136, Протокол № 17/27.01.2025г. на Общински съвет Земен.
Приложения:
Приложение №1 - Заявление-декларация за отпускане на финансова помощ за новородено
Приложение №2 - Заявление-декларация за отпускане на финансова помощ
ДО 
КМЕТА НА ОБЩИНА ЗЕМЕН 
З А Я В Л Е Н И Е – Д Е К Л А Р А Ц И Я

за отпускане на еднократна финансова помощ за новородено дете

1.От…...........................................................................................................................................                                                                          

/име, презиме, фамилия/
ЕГН ............................................................., тел. за контакт ....................................................
Постоянен адрес : гр./с.  .............................. Община ..................................., Област ..........................

ул...................................................................................................................................................
Настоящ адрес : гр./с.................................., Община ................................., Област ....................................... ул........................................................................................................................

телефон ……………………………………………, e-mail: …………………………….

2. Данни за втория родител:

....................................................................................................................................................., ЕГН ..........................................

                                                                        /име, презиме, фамилия/

Постоянен адрес: гр./с................................, Община ................................., Област .................
ул...................................................................................................................................................
Настоящ адрес: гр./с. ..................................., Община ...............................,Област.............................

ул...................................................................................................................................................
УВАЖАЕМИ  ГОСПОДИН  КМЕТ,

Моля, да ни бъде отпусната еднократна финансова помощ за новороденото ни 

дете .......................................................................................................................................................
                                                               /трите имена на детето/

родено/осиновено  на ............................20 .... г., 

Д Е К Л А Р И Р А М Е:

следните обстоятелства:

1. Детето е .................................. (уточнява се поредността на детето в семейството).

2. Детето не е дадено за осиновяване.

3. Детето не е настанено за отглеждане в семейство на роднини или близки или в приемно семейство по реда на чл. 26, ал. 1 от Закона за закрила на детето.

4. Не съм/сме лишен/и от родителски права и родителските ми/ни права не са ограничени.

5. Имам/ме непрекъснати здравноосигурителни права.

6. Нямам/ме задължения към Община  Земен.

Прилагам следните документи:

1. Лична карта за справка;

2. Копие от удостоверение за раждане на детето; 

3. Копие от диплома за завършено образование на родител/осиновител;

4. Удостоверение от отдел „Закрила на детето“ към ДСП, удостоверяващо, че родителите на роденото или осиновеното дете не са го оставили за отглеждане в социално заведение и не са с отнети родителски права;
5. Влязло в сила съдебно решение, с което е допуснато пълно осиновяване - ако е приложимо;
6. Копие от влязло в сила решение на съда за упражняване на родителските права от единия от родителите при развод - ако е приложимо;

7. Справка/служебна бележка/удостоверение за банкова сметка на родител/осиновител.
Заявяваме, че: 

· Посочената по –горе информация е вярна, пълна и точна и заявяваме че ми е известна наказателна отговорност, в случай че тази информация се окаже невярна, непълна и неточна и следва да възстановя неправомерно получената финансово помощ. 

· Доброволно предоставяме личните си данни и даваме съгласието си те да бъдат обработвани от Община Земен. 

Известно ни е, че:

За деклариране на неверни данни носим наказателна отговорност по чл. 313 от НК и следва да възстановя/им неправомерно получената финансова помощ.

Гр. Земен
Дата: 

Подпис: 1. ..................................

                2. ..................................        

ДО 
КМЕТА НА ОБЩИНА ЗЕМЕН 
З А Я В Л Е Н И Е – Д Е К Л А Р А Ц И Я

за отпускане на еднократна финансова помощ 
1.От…...........................................................................................................................................                                                                          

/име, презиме, фамилия/
ЕГН ............................................................., тел. за контакт ....................................................
Постоянен адрес : гр./с.  .............................. Община ..................................., Област ..........................

ул...................................................................................................................................................
Настоящ адрес : гр./с.................................., Община ................................., Област ....................................... ул........................................................................................................................

телефон ……………………………………………, e-mail: …………………………….........
УВАЖАЕМИ  ГОСПОДИН  КМЕТ,

Моля, да ми бъде отпусната еднократна финансова помощ за:

.......................................................................................................................................................
Прилагам следните документи:

1. Лична карта за справка;

2. Служебна бележка/удостоверение за дохода на лицето/семейството на

работещите за последните 6  /шест/ месеца към датата на подаване на заявлението;

3. За безработните лица – регистрация в  Дирекция „Бюро по труда“;
4. Удостоверение за декларирани данни за движима и недвижима собственост на лицето, съпругата или лицето, с което живее на семейни начала;
5.  Актуална епикриза и медицинска документация, издадени до три месеца от датата на подаване ва заявлението; 

6. Справка/служебна бележка/удостоверение за банкова сметка на заявителя.
Заявявам, че: 

· Посочената по –горе информация е вярна, пълна и точна и заявявам че ми е известна наказателна отговорност, в случай че тази информация се окаже невярна, непълна и неточна и следва да възстановя неправомерно получената финансова помощ. 

· Доброволно предоставям личните си данни и давам съгласието си те да бъдат обработвани от Община Земен. 

Известно ми е, че:


За деклариране на неверни данни нося наказателна отговорност по чл. 313 от НК и следва да възстановя/им неправомерно получената финансова помощ.

Гр. Земен

Дата:...........................                                                              Подпис:  ..................................
